CELEX: 32021D1854
Language: el
Date: 2021-10-18 00:00:00
Title: Απόφαση (ΕΕ) 2021/1854 του Συμβουλίου της 18ης Οκτωβρίου 2021 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, όσον αφορά την παράταση της ισχύος των προτεραιοτήτων της εταιρικής σχέσης ΕΕ-Ιορδανίας έως ότου εγκριθούν νέες προτεραιότητες της εταιρικής σχέσης από το συμβούλιο σύνδεσης

22.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 374/56
               
            
         ΑΠΟΦΑΣΗ (ΕΕ) 2021/1854 ΤΟΥ ΣΥΜΒΟΥΛΙΟΥ
         της 18ης Οκτωβρίου 2021
         σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, όσον αφορά την παράταση της ισχύος των προτεραιοτήτων της εταιρικής σχέσης ΕΕ-Ιορδανίας έως ότου εγκριθούν νέες προτεραιότητες της εταιρικής σχέσης από το συμβούλιο σύνδεσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου (1) («συμφωνία») υπογράφηκε στις 24 Νοεμβρίου 1997 και τέθηκε σε ισχύ την 1η Μαΐου 2002.
                  
               
                     (2)
                  
                  
                     Το συμβούλιο σύνδεσης ενέκρινε τις προτεραιότητες της εταιρικής σχέσης ΕΕ-Ιορδανίας με την απόφασή του αριθ. 1/2016 (2) και τις παρέτεινε με την απόφασή του αριθ. 1/2018 (3) έως το τέλος του 2020.
                  
               
                     (3)
                  
                  
                     Με ανταλλαγή επιστολών, και οι δύο πλευρές συμφώνησαν ότι θα πρέπει να παραταθεί η ισχύς των προτεραιοτήτων της εταιρικής σχέσης ΕΕ-Ιορδανίας ως κατευθυντήριου εγγράφου για την εδραίωση της εταιρικής σχέσης, εν αναμονή της έγκρισης νέων επικαιροποιημένων προτεραιοτήτων της εταιρικής σχέσης.
                  
               
                     (4)
                  
                  
                     Σύμφωνα με το άρθρο 91 της συμφωνίας, το συμβούλιο σύνδεσης έχει αρμοδιότητα να λαμβάνει αποφάσεις για την επίτευξη των στόχων της συμφωνίας.
                  
               
                     (5)
                  
                  
                     Το συμβούλιο σύνδεσης πρόκειται να εκδώσει απόφαση με γραπτή διαδικασία για την παράταση της ισχύος των προτεραιοτήτων της εταιρικής σχέσης έως ότου εγκριθούν νέες επικαιροποιημένες προτεραιότητες της εταιρικής σχέσης από το συμβούλιο σύνδεσης.
                  
               
                     (6)
                  
                  
                     Κρίνεται σκόπιμο να καθοριστεί η θέση που θα πρέπει να ληφθεί εξ ονόματος της Ένωσης στο συμβούλιο σύνδεσης, καθώς η απόφαση του συμβουλίου σύνδεσης θα παράγει έννομα αποτελέσματα.
                  
               
                     (7)
                  
                  
                     Η θέση της Ένωσης στο πλαίσιο του συμβουλίου σύνδεσης θα πρέπει επομένως να βασιστεί στο σχέδιο απόφασης του συμβουλίου σύνδεσης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, όσον αφορά την παράταση της ισχύος των προτεραιοτήτων της εταιρικής σχέσης ΕΕ-Ιορδανίας έως ότου εγκριθούν νέες επικαιροποιημένες προτεραιότητες της εταιρικής σχέσης από το συμβούλιο σύνδεσης, βασίζεται στο σχέδιο απόφασης του συμβουλίου σύνδεσης (4).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 18 Οκτωβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 129 της 15.5.2002, σ 3.
         
            (2)  Απόφαση αριθ. 1/2016 του συμβουλίου σύνδεσης ΕΕ-Ιορδανίας, της 19ης Δεκεμβρίου 2016, για συμφωνία σχετικά με τις προτεραιότητες της εταιρικής σχέσης ΕΕ-Ιορδανίας (ΕΕ L 355 της 24.12.2016, σ. 31).
         
            (3)  Απόφαση αριθ. 1/2018 του συμβουλίου σύνδεσης ΕΕ-Ιορδανίας, της 12ης Δεκεμβρίου 2018, για τη συμφωνία διετούς παράτασης των προτεραιοτήτων εταιρικής σχέσης ΕΕ-Ιορδανίας·(ΕΕ L 8 της 10.1.2019, σ. 34).
         
            (4)  Βλέπε Έγγραφο ST 12261/21 στον ιστότοπο http://register.consilium.europa.eu.